钦定古今图书集成/理学汇编/学行典/第244卷 > 黄泮
## 钦定古今图书集成/理学汇编/学行典/第244卷 > 黄泮

按《宁波府志》：“黄泮，字本育，嘉靖闲，由贡授长垣教谕。
值令缺，监司檄署篆，辞以不谙吏事，监司益重之。诸
生唐守约家贫蚤世，其妻即自经柩前。泮上之台，使
者旌其行，一切树坊治墓，悉捐橐以助。一廪生以试
被黜，举家悲啼不已，泮为白之当事，复得收录。士论
翕然，谓设学以来，未有如黄先生仗义惜才者。子文”
璧，亦好行其德，以诸生世其家学焉。